CELEX: 62012CA0190
Language: fi
Date: 2014-04-10 00:00:00
Title: Asia C-190/12: Unionin tuomioistuimen tuomio (ensimmäinen jaosto) 10.4.2014 (Wojewódzki Sąd Administracyjnyn (Puola) esittämä ennakkoratkaisupyyntö) – Emerging Markets Series of DFA Investment Trust Company v. Dyrektor Izby Skarbowej w Bydgoszczy (Ennakkoratkaisupyyntö — Sijoittautumisvapaus — Pääomien vapaa liikkuvuus — SEUT 63 ja SEUT 65 artikla — Oikeushenkilöiden tulovero — Kotimaisille ja ulkomaisille sijoitusrahastoille maksettujen osinkojen erilainen kohtelu — Sulkeminen verovapautuksen ulkopuolelle — Rajoitus, joka ei ole oikeutettu)

10.6.2014   
            
            
               FI
            
            
               Euroopan unionin virallinen lehti
            
            
               C 175/5
            
         Unionin tuomioistuimen tuomio (ensimmäinen jaosto) 10.4.2014 (Wojewódzki Sąd Administracyjnyn (Puola) esittämä ennakkoratkaisupyyntö) – Emerging Markets Series of DFA Investment Trust Company v. Dyrektor Izby Skarbowej w Bydgoszczy
   (Asia C-190/12) (1)
   
   ((Ennakkoratkaisupyyntö - Sijoittautumisvapaus - Pääomien vapaa liikkuvuus - SEUT 63 ja SEUT 65 artikla - Oikeushenkilöiden tulovero - Kotimaisille ja ulkomaisille sijoitusrahastoille maksettujen osinkojen erilainen kohtelu - Sulkeminen verovapautuksen ulkopuolelle - Rajoitus, joka ei ole oikeutettu))
   2014/C 175/05
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Wojewódzki Sąd Administracyjny
   
      Pääasian asianosaiset
   
   
      Kantaja: Emerging Markets Series of DFA Investment Trust Company
   
      Vastaaja: Dyrektor Izby Skarbowej w Bydgoszczy
   
      Oikeudenkäynnin kohde
   
   Ennakkoratkaisupyyntö – Wojewódzki Sąd Administracyjny w Bydgoszczy (Puola) – SEUT 63 ja SEUT 65 artiklan tulkinta – Sijoittautumisvapaus ja pääomien vapaa liikkuvuus – Verolainsäädäntö, jolla oikeushenkilöiden tuloverosta vapautetaan jäsenvaltioiden alueelle sijoittautuneille sijoitusrahastoille maksetut osingot, mutta mainittua vapautusta ei myönnetä kolmansiin valtioihin sijoittautuneille sijoitusrahastoille
   
      Tuomiolauselma
   
   
               1)
            
            
               Pääomien vapaata liikkuvuutta koskevaa SEUT 63 artiklaa sovelletaan pääasiassa kyseessä olevan kaltaiseen tilanteeseen, jossa kansallisen verolainsäädännön mukaan jäsenvaltioon sijoittautuneiden yhtiöiden kolmanteen valtioon sijoittautuneelle sijoitusrahastolle maksamia osinkoja ei ole vapautettu verosta, kun taas kyseiseen jäsenvaltioon sijoittautuneille sijoitusrahastoille myönnetään tällainen vapautus.
            
         
               2)
            
            
               SEUT 63 ja SEUT 65 artiklaa on tulkittava siten, että ne ovat esteenä pääasiassa kyseessä olevan kaltaiselle jäsenvaltion verolainsäädännölle, jonka mukaan verovapautusta ei voida myöntää osingoille, jotka kyseiseen jäsenvaltioon sijoittautuneet yhtiöt ovat maksaneet kolmannessa valtiossa sijaitsevalle sijoitusrahastolle, kun kyseisen jäsenvaltion ja kyseisen kolmannen valtion välillä on olemassa keskinäistä hallinnollista virka-apua koskeva sopimusperusteinen velvollisuus, joka mahdollistaa sen, että kansalliset veroviranomaiset voivat tarkistaa sijoitusrahaston mahdollisesti toimittamat tiedot. Ennakkoratkaisua pyytäneen tuomioistuimen on pääasiassa tutkittava, voiko tässä yhteistyötä koskevassa järjestelmässä määrätty tietojenvaihtojärjestelmä tosiasiallisesti mahdollistaa sen, että Puolan veroviranomaiset voivat tarvittaessa tarkistaa Amerikan yhdysvaltojen alueelle sijoittautuneiden sijoitusrahastojen antamat tiedot, jotka koskevat kyseisten rahastojen perustamista ja toiminnan harjoittamista, sen selvittämiseksi, että ne toimivat unionin sääntelyjärjestelmää vastaavassa sääntelyjärjestelmässä.
            
         
      (1)  EUVL C 209, 14.7.2012.